Πρωτάθλημα πετοσφαίρισης ανδρών Volleyleague 2018-2019

Το πρωτάθλημα Ελλάδας βόλεϊ ανδρών της περιόδου 2018–19 ήταν το 51ο Εθνικό πρωτάθλημα και το 9ο με την επωνυμία Βόλεϊ λιγκ. Διεξήχθη από την Ε.Σ.Α.Π. με τη συμμετοχή δέκα ομάδων. Το πρωτάθλημα ξεκίνησε το Σάββατο 20 Οκτωβρίου 2018 και ολοκληρώθηκε την Πέμπτη 9 Μαΐου 2019 με τον τρίτο τελικό, στον οποίο επικράτησε ο Ολυμπιακός και με 3-0 νίκες κατέκτησε το 29ο πρωτάθλημα στην ιστορία του.

 Στη Βόλεϊ Λιγκ της περιόδου 2018–19 μετέχουν δέκα ομάδες. Οι ομάδες που κατέλαβαν τις θέσεις 1−8 στο πρωτάθλημα Βόλεϊ Λιγκ της περιόδου 2017–18, παρέμειναν στην πρώτη κατηγορία. Οι ομάδες που κατέλαβαν τις θέσεις 9-11 έδωσαν αγώνες παραμονής (Πλέι άουτ), και μια από αυτές υποβιβάστηκε στην Α2 Κατηγορία, όπως και η ομάδα που κατέλαβε την 12η θέση. Τέλος, οι ομάδες που κατέλαβαν τις δύο πρώτες θέσεις των αγώνων μπαράζ ανόδου της Α2 κατηγορίας για την περίοδο 2017–18, προβιβάστηκαν στη Volleyleague. Συγκεκριμένα την περίοδο 2017−2018: Ομάδες που παρέμειναν στη Βόλεϊ Λιγκ: Ολυμπιακός Πειραιώς, Π.Α.Ο.Κ. Θεσσαλονίκης, Φοίνικας Σύρου, Ηρακλής Θεσαλονίκης, Α.Ο.Π. Κηφισιάς, Παμβοχαϊκός Βραχατίου, Εθνικός Αλεξανδρούπολης και Παναθηναϊκός. Ομάδες που προβιβάστηκαν από την Α2 στη Βόλεϊ Λιγκ: Α.Ε.Κ. Αθηνών, Μ.Γ.Σ. Α.Ε. Κομοτηνής Ομάδες που υποβιβάστηκαν από τη Βόλεϊ Λιγκ στην Α2: Παναχαϊκή Πατρών, Νίκη Αιγινίου Ο Εθνικός Πειραιώς αν και κατέλαβε την 7η θέση στην τελική κατάταξη, δεν δήλωσε συμμετοχή στο Πρωτάθλημα της περιόδου 2018-19. O Ηρακλής Χαλκίδας, που κατέλαβε την 6η θέση στην τελική κατάταξη, δεν πήρε αδειοδότηση από την Επιτροπή Επαγγελματικού Αθλητισμού παρά της προσπάθειες της ΕΣΑΠ, και δεν μετείχε στο Πρωτάθλημα της περιόδου 2018-19. Στην πρώτη φάση, την Κανονική Περίοδο, διεξάγονται δύο γύροι με βαθμολογία 3-0 για την καθαρή νίκη (με σκορ 3-0 ή 3-1) και βαθμολογία 2-1 για τη νίκη με 3-2. Κάθε ομάδα δίνει 18 αγώνες. Στη συνέχεια οι ομάδες που θα καταλάβουν τις θέσεις 1-8 προκρίνονται στα Πλέι οφ για τις θέσεις 1−8, ενώ οι ομάδες των θέσεων 9-10 θα αγωνιστούν μεταξύ τους για μία θέση παραμονής στο πρωτάθλημα της επόμενης περιόδου. Οι ομάδες που κατέλαβαν τις θέσεις 9 και 10 στην Κανονική Περίοδο συμμετείχαν στα Πλέι άουτ για την κατάληψη μιας θέσης παραμονής στη Βόλεϊ Λιγκ της επόμενης περιόδου. (9) Εθνικός Αλεξανδρούπολης – (10) Α.Ε. Κομοτηνής (2–0) Οι ομάδες που κατέλαβαν τις θέσεις 1 έως 8 στην Κανονική Περίοδο συμμετείχαν στα Πλέι οφ για την τελική κατάταξη σε αυτές τις θέσεις. Τα τέσσερα ζευγάρια των προημιτελικών ήταν ανάμεσα σε 1ο–8ο, 2ο–7ο, 3ο–6ο και 4ο–5ο της κατάταξης της Κανονικής Περιόδου. Η πρόκριση κρίθηκε στις δύο νίκες. Οι πρώτοι αγώνες έγιναν στην έδρα της ομάδας με την υψηλότερη κατάταξη, και ακολούθως εναλλάξ. Οι τέσσερις αποκλεισθείσες ομάδες κατέλαβαν τις θέσεις 5–8 σύμφωνα με την κατάταξη της Κανονικής Περιόδου. Οι τέσσερις προκριθείσες αγωνίστηκαν στους ημιτελικούς για τις θέσεις 1–4. (1) Ολυμπιακός – (8) Α.Ε.Κ. (2–0) (2) Π.Α.Ο.Κ. – (7) Ηρακλής Θεσσ. (2–1) (3) Παναθηναϊκός – (6) Α.Ο.Π. Κηφισιάς (1–2) (4) Φοίνικας Σύρου – (5) Παμβοχαϊκός (2–0) Στους ημιτελικούς τα ζευγάρια ήταν: Νικητής 1–8 – Νικητής 4–5 και Νικητής 2–7 – Νικητής 3–6. Η πρόκριση κρίθηκε στις τρεις νίκες. Οι δύο πρώτοι αγώνες έγιναν στην έδρα της ομάδας με την υψηλότερη θέση, οι επόμενοι (όσοι χρειάστηκαν) στην έδρα της ομάδας με τη χαμηλότερη θέση και ο πέμπτος (αν χρειάστηκε) ξανά στην έδρα της πρώτης γηπεδούχου. Οι δύο αποκλεισθείσες κατέλαβαν τις θέσεις 3–4 σύμφωνα με την υψηλότερη θέση που είχαν στην Κανονική Περίοδο. Οι δύο προκριθείσες ομάδες αγωνίστηκαν στους τελικούς για την ανάδειξη του Πρωταθλητή Ελλάδας 2018-19. (1) Ολυμπιακός – (4) Φοίνικας Σύρου (3–1) (2) Π.Α.Ο.Κ. – (6) Α.Ο.Π. Κηφισιάς (3–0) (1) Ολυμπιακός – (2) Π.Α.Ο.Κ. (3–0) Προκήρυξη πρωταθλημάτων πετοαφαίρισης 2018-19 www.volleyball.gr Προκήρυξη Πρωταθλήματος Βόλεϊ Λιγκ Ανδρών 2018-19 www.volleyleague.gr Προεπισκόπηση του Πρωταθλήματος 2018-19 www.volleyleague.gr Δυναμικό και εμβλήματα των ομάδων του Πρωταθλήματος 2018-19 www.volleyleague.gr Αποτελέσματα Πρωταθλήματος 2018-19 www.volleyleague.gr